Is waqt duniya ka bohot acha waqt chal raha hai.
Bohot acha.
Agar aap gawahi dene ke liye raazi hojate hain,
To main bhi gawahi dungi ke mai ne DAT file ke saboot ke sath dhoka kiya tha.
Hum ne honeypot laga diya hai. CS30.
Main dekhna chahunga ke aap logon ko kiya mila hai,
khas tor se yeh server.
Detective aye thay. Woh aap se baat karna chahte hain.
Unhein laash mili hai chat par.
Aur aap dono maqtool ko jantay thay, Sharon Knowles.
Sharon Knowles?
Mere khayal se bacha anay wala hai. Humein is ko haspataal le jana hoga.
Mujhe apne abbu ke baray main batao.
Mujhe yaad hai ke main ne unhein galay laga kar maafi mangne ki koshish ki...
Aur unhon ne itni zor se dhakka diya ke,
main khirki se bahar gir gaya tha.
Uff mere khuda, Elliot!
Tum phir se bhool gaye?
Tum bhool gaye ke main kon hun?
- Main tumhari... - Behen ho.
Mera khayal hai humein baat karni chahiye.
Aisa 1904 se nai hua hai.
Jis saal John Mcgraw ne irada karliya tha ke woh ab kabhi nahin khelenge.
Aur aaj 90 saal baad,
Main janna chahunga ke aap logon ka 1994 ki world
series na hone ke baray main kiya khayal hai.
Bilkul theek suna, 1994 ki world series mansookh kardi gayi hai.
Agar yeh baat mujhe August main batayi hoti,
jab khilariyon ne na khelne ka irada kiya tha,
aur aaj jo horaha hai, woh tab horaha hota tou,
main hargiz nahin manta, ke aisa nahin hosakta.
Aisa hoga bhi nahin.
Magar han, agar main ghalat tha, To main qabool karlunga.
To hua kiya? Main aap logon se sun'na chahta hun...
Mr. Robot.
Acha tou, main tou Pentium 90 ka mashwara dunga,
woh bohot tez chalta hai aur hamare paas stock main bhi maujud hai.
Is main 800 megabyte hard drive hai, kafi hoga aap ke liye.
Ya phir aap ke kuch paise bacha sakte hain,
jo hai usi ko behtar karke.
Jaise hi aik naya motherboard
aur hard drive lag jayegi, bilkul naye jaisa hojayega.
Aap le ayein tou phir main ek nazar dekh lunga.
Theek hai.
Shukriya.
Khuda hafiz.
Kiya hua? Naya mouse kaam nahin kar raha kiya?
Tumhare betay ne mere paise churaye hain.
Maaf kijiyega?
Tumhare betay ne mere paise churaye hain.
Main ne batwa nikala tha aur mujhe yaad hai ke mere paas teen 20 ke note thay.
Aur ab sirf aik hi hai.
Aik main ne mouse ke paise bharne ke liye istimaal kiya tha,
aur phir do bach gaye thay.
Aur tumhara beta...
Bilkul mere peeche khara tha jab main ne counter par paise rakhe thay.
Main... Thanday hojao.
Zarur koi aur wajah hogi.
Mujhe kuch nahin sun'na.
Mujhe bas mere paise wapas karo aur foran maafi mango.
Is ki koi zarurat nahin hai. Main bas pata karna chah raha hun ke hua kiya hai.
Tumhein lagta hai ke mujhe koi farq parhega is se?
Mere paas ziada waqt nahin hai.
Tum mere paise do ge ya nahin?
Dekho, mujhe bas mere paise chahiye.
To phir nahin.
Maaf karna?
Main paise nahin dunga.
Tum... Tum mazak kar rahe hona?
Main kuch nahin karsakta.
Tum... Tum bas yahan beth kar jhoot bolte rahoge?
Mujhe police ko bulana chahiye!
Barhi achi misaal ban rahe ho tum.
Main mehnat se paise kamata hun,
Aur tum bas... Usey chori karna sikha rahe ho.
Tum bohot hi koi ghatiya baap ho.
Ab aap yahan se jasakte hain.
Tumhari koi auqaat nahin hai.
Is umar main tum jo kaam karte ho woh to mera 6 saal ka bhatija bhi karle.
Itni ghatiya zindagi hai tumhari.
Balke aik kaam karo,
rakh lo paise.
Aaj ke baad se main Best Buy jaonga.
Uff khudaya...
Bahir ajao.
Abbu.
Main ne kuch nahin kiya.
Dikhao mujhe.
"Time Cop" ya "Stargate"?
Kiya hua? 20 dollar main hum dono ka kharcha pura hojayega.
"Pulp Fiction."
Kabhi suna nahin is ke baray main.
Yahi dekhna chahte ho?
Acha chalo apni jacket pehno.
Kiya hua?
Aap ne mujhe kuch kaha kyun nahin?
Jo tumne kiya woh ghalat tou tha waise,
lekin tum aik ache bache ho,
aur woh banda bohot kamina tha.
Tumne uske sath theek kiya.
Chalo, chalte hain. Film 15 minute main shuru hone wali hai.
Mujhe popcorn chahiye. Chalo.
Yeh to waqai wo hi hai.
Waqai aap hain.
Pehle kabhi tumhare apartment main nahin aya.
Acha hai.
Thora ganda hai,
magar...
Yeh koi nayi baat to nahin hai.
Tum waise bhi kabhi apna kamra saaf nahin karte thay.
Uff mere khudaya.
Mujhe yaqeen nahin araha ke ye waqai aap hain.
Main yehi sochraha tha ke kitna waqt lagega
tumhein yaad anay main ke main kon hun.
Tum to Darlene ko bhi nahin pehchan paye,
sach kahun tou, ye barhi tashweesh nak baat hai.
Aap ne kabhi zikar kyun nahin kiya?
- Mujhe bataya kyun nahin? - Acha, Elliot...
Aaj tak?
Elliot, tumhari tabiyat theek nahin hai.
Main sab kuch aram se sambhalna chah raha tha.
Aram se?
Aram se.
Kia pichle... 3 mahine aisay hi guzar gaye?
Nahin,
Woh to hamare liye bohot ehem thay.
Aur abhi bhi utne hi ehem hain.
Aap mar gaye thay.
Aap mar chukay hain!
Apni awaz neechi rakho.
Awaz neechi rakhun?
20 saal baad achanak aap mere ghar akar
chahtay hain ke main apni awaz neechi rakhun?
20 saal baad, apki maut ke 20 saal baad...
Mere khayal se itni awaz bilkul theek hai!
Elliot, un tak tumhari awaz na pohonchne main hi behtari hai.
Khas tor par mere kal raat Tyrell Wellick se milne ke baad se.
Elliot,
kuch aise log hain,
jo nahin chahte k hum sath kaam karein.
Kiya isi wajah se woh mera peecha karte rehte hain?
Isi wajah se?
Tumhari wajah se?
Socho zara.
Nah tumhein main yaad hun, na tumhein tumhari behen yaad hai.
Tum doctor ke paas jatay ho, un ki dawaiyan khatay ho,
Unhon ne jaan bujh kar dawaiyan de kar tumhari aisi haalat ki hai.
Taake tumhein utna hi yaad rahe jitna woh chahte hain.
Woh tum par qabu pana chahte hain, Elliot.
Woh bohot arsay se tum par qabu pana chahte hain.
Yeh sab bakwas hai.
Main pagal hogaya hun.
Main pagal hun. Tum bhi pagal ho.
Yeh sab bakwas hai.
Tum kehna kiya chah rahe ho?
Kon chah raha hai mujhe qabu karna?
Woh log jo mujhe marna chahte hain.
Woh log jo hum se dartay hain.
Humein pehle se bhi ziada ehtiyat se rehna hoga.
Aur Darlene,
woh janti thi yeh sab?
Elliot,
main sab kuch samjha dunga.
Lekin abhi, aaj raat, sirf plan par tawajjah do.
Mazak kar rahe ho kiya?
Tou main is sab ka kiya karun?
Tumhara dimagh kharab hogaya hai kiya?
Yahan is baray main baat karna munasib nahin hai.
Meri bala se!
Mujhe batao ke akhir chal kiya raha hai?
Theek hai, chalo ajao.
Kahan?
Tum jan'na chahte ho?
Sawalaat karna band karo aur mere sath ao.
Aray bohot shukriya, main abhi nahin karsakta.
Tum jald bazi kar rahe ho.
Yaqeen karo, is se kahi ziada mushkilaat hain.
Janta hun tum kal raat baat nahin karna chahte thay.
Nahi, Harry, abhi nahin karsakta.
- Abhi mujhe... - Saans lo.
Aur mere sath beth kar nashta karo.
Aise jaldi jaldi khanay main kiya maza ayega.
Jaan, bohot shukriya.
Main bas...
Uff yar kash tumhein pata hota.
Batao tou, mujhe sun'ne main khushi hogi.
Tumhein pata tou hai, humein hack karliya gaya hai. Khabron main araha hai.
Aam tor par aik company ko itna nuqsaan nai hota magar
hamari company tou hai hi cyber security ke liye.
Tumhein andaza bhi hai, ke yeh kitni sharamnaak baat hai.
Bas hamara akhri waqt chalraha hai.
Uff, kiya pata?
Shayad sab kuch khatam hochuka hai,
aur main bas fazul main umeed lagaye betha hun.
Main aik nakaam insaan hun.
Meri taraf dekho.
Us shakhs ko dekho, jo tumse itna pyar karta hai...
Ke tumhare liye jaan bhi de de,
kyunke usko yeh sab mila.
Hum dono.
Sath beth kar nashta kar rahe hain.
Mujhe nahin lagta ke isko nakaam hona kehte hain.
Saari email par ek dafa aur nazar zarur dalna.
San '91 se le kar '95 tak.
Aik pura chart banao, aur sari karhiyan aapas main milao.
- Ji bilkul. - Aray, kiya haal hain.
Aray, tumhein to fakhar hona chahiye.
Aaj to Colby k iqrar e jurm ki khabar mil jayegi sab ko.
Filhal to sab kaam pe lagay hue hain, tou kia chal raha hai phir?
Main hath batanay ayi hun.
Han, ye dobara scan karke mujhe PDF email kardo
aur Roy ko bhi ek copy dedo.
Tumhein kaam pe nahin jana kiya?
Main ne nokri chordi.
Angela, tum yahan kaam nai karsakti.
Kyun nahin? Is case ke liye sab chordiya main ne.
Main nahin chahti ke tum karo.
Mera kaam tumhein tumhari zinadgi ka
maqsad dhundne main madad karna nahin hai.
Kuch karna hai to jao ja kar koi aur class le lo magar...
Tum yahan kaam nahin karsakti.
Main ne jo kia hai...
Us ke baad mujhe zindagi bhar tech main nokri nahin milegi.
Main barbaad hogayi hun.
Muqaddamay ka paisa to kafi saalon baad milay ga.
Isi liye kuch aisa dhundo jo tum karsakti ho.
Magar yahan nahin, yahan ka kaam tou tum nahin sanmbhal paogi.
Hello?
John. Han, han, han.
Nahin, bolo.
Chaar? Nahin, nahin, aisa to nahin kaha tha hamne.
Hargiz nahin.
Aisa nahin hoga.
Nahin, ya to 6 warna bhool jao.
Kon baat kar raha hai?
Main hun, main Elliot ko dhund rahi hun. Woh kaam pe bhi nahin gaya.
Mere khayal se woh phir pagal hogaya hai.
Kiya matlab?
Usne mujhe kal raat bhosa deinay ki koshish ki thi.
Pichli dafa jab woh aisi harkatein kar raha tha to tumne hi dhunda tha.
Mujhe tumhari madad ki shadeed zarurat hai.
Theek hai, kahan ho tum?
Nahin hai woh yahan.
Sochti raho phir kahan hosakta hai.
Yeh hi kar rahi hun.
Hum yahi akar chupa karte thay.
Woh hamesha yahi ata tha.
Chalo, mil kar sochte hain ke woh kahan hoga.
Main kuch madad nahin karsakti.
Kiya matlab hai tumhara?
Matlab...
Main ab Elliot ko itne ache se nahin janti.
Woh is baar bilkul hi pagal hochuka hai, Angela.
Bohot hi nazuk surat-e-haal hai.
Humein us se baat karne ki zarurat hai.
Han lekin woh nahin karna chahta koi baat.
Aur agar karta bhi hai, to sirf jhoot hi bolta rehta hai.
Usko us ke haal par chordo, Darlene.
Us ne itni dafa hamari madad ki hai,
aur tum usey bas aise hi bhula dogi?
Tum kyun itni fikar kar rahi ho?
Kiya matlab hai tumhara?
Matlab tum waise bhi konsa itne qareeb thay aik dusray ke.
Balke...
Tumhare sheher wapas anay se pehle woh bilkul theek tha.
Tum ayi kyun ho yahan?
Tum aur Elliot itna waqt kyun guzar rahe ho sath?
Tum apne kaam se kaam rakho.
Woh mera bhai hai, aur main bas us ki madad karna chahti hun.
Mujhe aur koi wazahat dene ki zarurat nahin.
Agar tum mujhe nahin batana chahti ke ho kiya raha hai yahan...
To theek hai.
Magar phir mujhse madad nahin mango.
Sab theek hai mere khayal se.
Yaad hai ye jagah?
Han bilkul yaad hai.
Tumhari haalat dekh kar to mera haq banta hai puchne ka...
Mujhe to apna khel bhi yaad hai.
Main hisaab kitaab lagata rehta tha ke
konsi bogi sabse ziada mehfooz hai,
ke kiske patri se utarne ke sabse ziada imkanaat hain.
Jatay hue main sabse ziada mehfooz bogi main beth'ta tha,
kyunke sheher janay ke liye main hamesha betaab rehta tha.
Aur phir wapsi main hamesha sabse khatarnaak wali main beth'ta tha,
kyunke mujhe ghar jana bilkul pasand nahin tha.
Ab woh wahan nahin hai, Elliot.
Dekho, main nai janta ke hum kahan jarahe hain,
magar humein Darlene ko dhundna hoga.
Shayad koi uske peeche...
Mujhe pata tha tum hi ho.
Uff, mere khuda. Main pata nahin tumse akhri dafa kab mili thi.
Hum Darlene se nahin milsakte filhal.
Khatra hosakta hai.
Main janta hun tum pareshaan ho Elliot. Lekin main tumhein sab dikhata hun.
Main tumhein dikhata hun ke main tha kidhar ab tak.
Dekho, thanday hojao.
Main koi hal nikal lunga.
Janta hun ke tumhein mujh par bharosa nahin hai.
Main khud bhi nahin karta, lekin main bata raha hun...
Waqt ke sath sath mujhe sab kuch yaad araha hai.
Yeh achi baat hai.
Yaad araha hai sab kuch,
aur saray jawabaat milte hi...
Main bilkul theek hojaonga.
Siwaye iske ke mere maray hue abbu
waqai main maray nahin hain aur mere samne bethe hain.
Main bahir jarahi hun
taake aap dono baat karlein.
Isey baad main kuch khilane ki koshish kareinge, theek hai?
Theek hai.
Mujhe nai lagta tha ke main kabhi kisi se dobara itni mohabbat kar paongi.
Yeh mujhe uski yaad dilata hai.
Kis ki?
Woh ek larki thi, magar phir bhi.
Dono aik jaise lagte hain.
Tum kiske baray main baat kar rahi ho?
Main 15 saal ki thi.
Woh bohot hi...
batarteeb amal tha.
Bohot saray form thay, patta bharna...
dastakhat.
Aisa lag raha tha ke main koi mobile plan khareedne khari hun.
Uske waldein ache log lag rahe thay.
Ab pata nai kaise hon.
Umeed hai wo aaj bhi utne hi ache honge.
Tumne kabhi mujhe bataya kyun nahin?
Main ne zaruri nahin samjha har kisi ko batana.
Main har din is baat ko bhulane ki koshish karti hun.
Main ne jo kiya woh bohot ghalat tha.
Main apne aap ko maaf karne ki koshish
karti hun. Bhulane ki koshish karti hun.
Dono kaam hi namumkin hain.
Joanna, tumhein batana chahiye tha mujhe.
- Main tumhara shohar hun, pyar karta
hun tumse. - Hath na lagao mujhe.
Main tumhare sath nahin rehna chahti.
Yeh tum kiya keh rahi ho?
Tum jaise aadmi ke sath main hargiz nahin rehna chahti.
Joanna.
Janta hun mujhse ghaltiyan hui hain.
Lekin abhi bhi rasta hai.
Achi tarhan sun lo.
Agar is khandaan ka hissa rehne chahte ho...
To apni ghalti ko sudharlo.
- Rukiye yahan ana mana hai. - Main is dukaan k maalik ko janta hun.
Freddy, kiya tum theek ho?
Sab theek hai kiya? Hua kiya yahan?
Main bhi yahi pata karne ki koshish kar raha hun.
Main bas aik din ke liye gaya tha kaam se.
Keh to rahe hain ke bijli ka masla tha, lekin kuch bhi hosakta hai.
Insurance walo se baat kar raha hun.
Kaminay bas waqt barbaad kar rahe hain.
Ji, main hold par tha?
Nahin, rukein... Abey yar.
Acha, main bas kuch drives lene aya tha
jo kal mera mulazim dekar gaya tha yahan.
Is takleef ke liye maazrat chahta hun.
Sab kuch khatam hochuka hai.
Tyrell.
Kiya hua?
Larka?
Han.
Bohot ache.
Phool bhijwane ka bohot shukriya, Sir.
Sach kahun to phool Anwar ne bhijwaye thay.
Usko ziada pata hai in cheezo ka.
Tyrell.
Tumhein pata hai main ziada ghuma phira kar baat nahin karta,
tou main bas seedhi baat karta hun.
Tashreef rakho.
Tum samajh sakte ho ke... Aaj kal hum
kitni naazuk surat-e-haal main hain.
Aur mujhe puri umeed hai k tum jante hoge
ke yeh Sharon Knowles wali khabar kitni...
Afsos naak hai.
Scott to waqai bohot mayus hai is wajah se.
Ji, mujhe bohot afsos hua sun kar.
Pata nahin main kiya karta agar...
Han, han, janta hun, janta hun, lekin...
Baat yeh hai ke...
Police ne mujhe aur Scott se kaha hai...
Ke unka shak tum par hai.
Unke shak ki wajah
Us malumaat par hai jo Scott ne batayi hai...
Tumhare Sharon ko cherhne ke baray main.
Dekho Tyrell, main samajh sakta hun
ke tumhari aur Scott ki banti kyun nahin thi.
Matlab yaar usne tumhare hatho se CTO ki position cheen li.
Mujhe yaqeen hai ke wo bas jazbaat main aakar aisi batein kar raha hai.
Aur tum bas aik nishana ho,
aur zahir hai main bhi nahin manta ke is sab main tumhara koi lena dena hai.
Lekin, lekin, lekin...
Asal masla to abhi bhi hai.
Scott to yahin kaam karega,
lekin tumhein jana hoga.
Main kuch samjha nahin, Phillip.
Tum achi tarhan jante ho main kiya kehna chah raha hun.
Aap aisa nahin karsakte, Phillip.
Aisa nahin karsakte aap.
Nahin karsakte!
Kiya kuch nahin kiya main ne is company ke liye!
Is company main meri sabse ziada taraqqi hui hai.
Jante ho, maine socha to tha ke tum kuch aisa hi karoge.
Mere paas kabhi kabhar hi waqt hota hai aisi batein sochne ka.
Magar tumhare mamlay main to main sochna chahta tha.
Tumhara rawayyah kuch bhi hosakta tha,
aur mujhe kafi dilchaspi bhi hui ke tum kiya kahoge,
manta hun, lekin ab...
Sachayi ka samna karne ke baad...
Mujhe kafi mayusi hui.
Phillip.
Please, aisa na karein.
Main bohot acha jaraha tha.
Aik lamha tha,
Tyrell,
tumhare maazi main aisa waqt,
koi ghalti,
koi majburi, koi faisla, kuch to...
Jiski wajah se aaj tum is maqam par kharay ho.
Mera tumse bas yehi mashwara hai ke...
Pata karo kiya ghalti thi,
aur usko samajhne ki koshish karo.
Yahi aik tareeqa hai bas tumhare paas apni is nakaami ko samajhne ka.
Barai meharbani sir, aisa na karein.
Main aapse bheek mangta hun.
Mujhe...
Mujhe bohot pyar hai is company se.
Wellick sahab! Aap ko kabhi tou hamse baat karni paregi.
Aap ke paas jo bhi sawalaat hain, Unke liye mere wakeel se rabta karein,
Agar mere khilaaf koi saboot hai, to case kardo.
Janta hun ke main tumhein is sheher main wapas laya hun,
lekin purane ghar wapas ana munasib nahin hai.
Chalo, yeh log bas ghar wapas anay walay hain.
Hum ghalat waqt par ghus gaye hain ghar main.
Haadsa yahi'n hua tha, hai na?
Kiya? Kiya hua tha yahan?
Aap ko is khirki ke baray main kuch yaad bhi hai kiya?
Chalo, Elliot.
Jaisa ke maine kaha, humein chalna chahiye.
Yeh kiya kar rahe ho, Elliot? Thanday hojao!
Aap ne mujhe is khirki se dhakka diya tha!
Elliot...
Aap ne mujhe boardwalk se dhakka diya tha!
- Suno tou. - Nahin, shayad ab aap ko
bhi zarurat hai ke koi dhakka de.
Thanday hojao. Woh bas ghalti se hua tha.
Bakwaas nahin karo! Main bas 8 saal ka tha!
Kiya main isi qaabil tha?
- Yehi kaha tha aap ne, hai na? - Nahin, nahin.
Han, mujhe dobara dhakka dene se pehle!
Nahin, nahin, nahin Elliot. Tumhein lagta tha ke tum is qaabil ho.
Tumhein sari zindagi lagta tha ke tumne ghalat kiya tha,
logon ko mere raaz ke baray main bata kar.
Tumhein ghussa mujh par nahin tha.
Apne aap par tha.
Barai meharbani, Elliot,
apne aap se nafrat karna band kardo.
Bas ab jane dou is baat ko.
Barai meharbani, bhool jao.
Theek hai.
Mujhe ghussa ata tha. Mujhe apne aap par ghussa ata tha.
Maine jo aapke sath kiya uske baad mujhe apne aap se nafrat hogayi thi.
Main sab bhulanay ke liye tayyar hun.
Bagh main kuch kaam karne jaraha hun.
Tum hath batado to acha rahega.
Aray han, tumne bataya nahin ke Darlene wapas agayi hai.
Maine kafi arsay se nahin dekha usey yahan.
Kiya kaha aapne?
Darlene.
Mere khayal se woh hi thi.
Aapne dekha usey?
Kahan?
Main apko bata raha hun mujhe iski koi notification nahin mili.
Is server ka honeypot rehna zaruri hai, network par nahin hona chahiye.
Sir, mere paas kal ki darkhwast maujud hai yahan.
Main tumhein bata raha hun na, Jim,
hamara network hack hogaya tha kal.
Darkhwast maine nahin bheji thi.
Zahir si baat hai, kisi aur ne bheji hogi.
Tou tumhein ye server network se hatana parega.
Warna kuch bura hosakta hai.
Main aisa nahin karsakta, Sir.
Humein Tyrell Wellick ne khas tor par kaha tha
ke server network par rahe.
Aisa ho nahin sakta.
Dekho, meri apne supervisor se baat karwao.
Hello?
Koi hai yahan?
Hello?
Uff mere khuda.
Mujhe samajh nahin araha tha aur kahan dhundu tou...
Maine socha shayad yahi aya hoga.
Lekin yahan bhi nahin hai.
Main yahan kitne saalo baad ayi hun.
Ab jo yahan log rehte hain wo bohot hi ajeeb hain.
Khas tor par unke abbu.
Unhon ne ziada kuch nahin badla.
Tum theek ho?
Han.
Abey yar.
Agaya hai woh ajeeb sa.
Mujhe maaf kardena waise.
Kis liye?
Mujhe tumse kuch chupana nahin chahiye tha.
Tum apni ho.
Acha, acha.
Acha, ab ziada jazbaati mat ho.
Yeh dekh rahi ho?
Yeh Elliot ka kamra tha na?
Bas pohonchne wale hain.
Bas thora sa aur.
Kyun... Hum yahan kyun aye hain?
Aapne to kaha tha hum kisi mehfooz jaga jarahe hain.
Elliot!
Abey yar.
Yeh yahan kiya kar rahi hain.
Bas kuch dair aur.
Maine tumhein mehfooz rakhne ki koshish ki beta,
lekin inho ne dhund lia humein.
- Elliot! - Aap kehna kiya chah rahe hain?
Woh Darlene aur Angela hain.
Mera yaqeen karo beta, main tumhein bohot pehle batana chahta tha.
Baat bohot bigarh gayi thi tab tak.
Tumhein yaqeen karna hoga.
Chahay kuch bhi hojaye, main kabhi tumhein chor kar nahin jaonga.
Main hamesha yahin rahunga.
Sun rahe hona? Woh humein dobara alag nahin karsakte.
- Ho kiya raha hai? - Meri baat suno.
Isi waqt batao mujhe. Baat suno meri, hamare paas ziada waqt nahin hai.
Woh dobara se mujhe tumse door rakhne ki koshish kareinge.
Aur main chahta hun ke tum aisa na hone do!
Woh aisa kyun karna chahenge?
Elliot, barai meharbani meri baat suno.
Main tumhein kabhi chor kar nahin jaonga.
Main tumhein dobara kabhi akela chor kar nahin jaonga.
Main tumse bohot pyar karta hun, beta.
Yeh kiya keh rahe hain?
Yar main jan'na chahta hun.
Main jan'na chahta hun.
Tum kis se baat kar rahe thay Elliot?
Kiya matlab? Main to inse baat...
Door hojao!
Elliot, tumhara khoon beh raha hai.
Elliot...
Elliot, tum kiya kar rahe ho yahan?
Woh tumhein nazar nahin aye kiya?
Kon?
Aisa nahin hosakta.
- Aisa nahin hosakta... - Nahin yar.
Yeh sab horaha hai, hai na?
Tumhein hamesha se pata tha, hai na?
Elliot...
Tumhare khayal main tum kis se baatein kar rahe thay?
Tum mujhse ugalwana chah rahe hona?
Main hun Mr. Robot.
Tum bilkul theek hojaoge.
Theek hone ke aasaar to mujhe door door tak nazar nahin arahe.
Meri baat ka bura nahin man'na,
magar mujhe jalan ho rahi hai tumse.
Kash main bhi apni ammi se dobara baat karsakti,
chahay khayali hi kyun na ho.
Apna khayal rakhna.
Theek hai?
Janti hun tum is baray main baat to nahin karna chahte...
Han nahin karni main ne koi baat.
Han lekin, main jan'na chahti hun, Elliot.
itna kuch jo hamne kiya hai.
Main bas jan'na chahti hun.
Tumhein kuch yaad hai?
Kiya yaad hai?
Jab hamne fsociety shuru ki thi?
Wellic sahab aye hain kiya?
Aray, kaise hain Goddard sahab.
Nahin, woh chalay gaye hain.
Unhein...
Unhein nokri se nikal diya gaya hai.
Kiya?
Kyun?
Main nahin janti.
Unki har kisi se banti nahin thi.
Acha theek hai.
Kiya aap meri Scott Knowles se mulaqaat karwa sakti hain?
- Bohot zaruri hai. - Oh nai, hargiz nahin karwasakti.
Aapko pata nahin chala kiya?
Yeh kiya chal raha hai abbu?
Aap dono baat karlein.
Janta hun, janta hun, lekin tum bhi to mere ghar agayi thi achanak.
Main ne socha main bhi aisa hi karlun.
Kiya chahiye aap ko?
Tumhein kuch aisa dene jiski shayad tumhein zarurat ho.
Ajao betho.
Agar ye case se mutaliq hai...
Nahin yar. Bharh main jaye case.
Mujhe to samajh bhi nahin ata.
Isi liye to mere paas wakeel hain.
To phir kiya?
Tum log bahir jasakte ho.
Agar sach bolun to...
Mujhe tumhara kaam pasand aya.
Career to tabah hogaya hai tumhara lekin...
Tumne kaam acha kiya.
Tumne jua khela aur jo chahti thi woh haasil karliya.
Bas jo chahti thi woh kaam nahin aya tumhare.
Aap ko is se kiya?
Janti ho, maine tumhare baray main pata karwaya tha AllSafe main.
Pata hai, itna kuch hone k baad kayi log to
kisi bhi choti moti nokri main lag jate.
Lekin tumne aisa nahin kiya.
Tum bahadur aur hoshiyar ho, aur aise log...
Bohot ziada qeemti hote hain, kuch khas logon ke liye.
Jin ko main janta hun.
Aap kehna kiya chah rahe hain?
Mujhe lagta hai main tumhari barhi zabardast nokri lagwa sakta hun.
Nokri?
Kahan?
Tumhari pasandeeda jagah, aur kahan?
Aap itna door... Jersey tak mujhe milne sirf
aik aisi company main nokri ka puchne aye
hain jiske khilaaf main case larh rahi hun?
Asal baat kiya hai?
Mere khayal main tum bohot behtreen karobaar karsakti ho.
Iske ilawa aur koi baat nahin hai.
- Mazak kar rahe hain kiya? - Nahin koi mazak nahin hai.
Mere dosto ko lagta hai tum bohot kuch karsakti ho.
Aap mujhse wahan nokri karne ko kaise keh sakte hain.
Tum unke khilaaf gawahi derahi ho.
Tou tumhein bohot jald andaza hojayega ke
karobaar main dushmaniyan ziada nahin chalti.
Waqt zaya hota hai.
Tumne jo kiya hai,
isi himmat ki wajah se unho ne mujhe bola hai.
Yeh aik bohot barha class action case hai.
Uhein caroron paise bharne parhenge.
Taqreeban 75 se 100 caror.
Matlab, itne par hi unke wuklaa manwalenge.
Aur woh bhi 7 saal tak case chalega jismein
tumhare wuklaa ke paise bhi khatam hojayenge.
Aur waqai... Kafi paisa hai,
Lekin unko is se koi farq nahin parhta.
Isi wajah se jab leak ka case hua tha,
to hamne aik fund shuru kiya tha,
sirf fund main hi is se panch guna ziada paise jama hogaye hain.
Ab aap jasakte hain.
To phir main han samjhun?
Main wahan nokri nahin karungi.
Unki wajah se main ne apni maa ko khodia.
Aur aaj kal har khane peene ki wajah se
log ganda khana kha kar beemar horahe hain.
Phillip Morris ki wajah se tou har aglay bande ko cancer horaha hai.
Matlab qasam se,
har koi kisi na kisi tarhan aisa nuqsaan kar raha hai jiska kuch nahin hosakta.
Kiya tum ab waqai yeh sari batein
dil par logi?
Han shayad aisa hi karungi.
Kisi ko tou lena parhega na.
Aik mashwara dunga,
agar tum badlao lana chahti ho,
to shayad pehle tumhein apne aap se shuru karna chahiye.
Kyunke duniya... To aisi hi hai.
Khair woh log kisi ka ziada intezaar nahin karte to,
kal tak soch ke batadena.
Main khud bahir chala jaonga.
Yeh sab khaali hain.
Kiya tum bas inhein bhartay ho aur khaali kardete ho?
Tumhari dawaiyon ka parcha kahan hai?
Kiya farq partha hai?
Main to waise bhi bilkul pagal hochuka hun.
Dekho,
main janti hun tum tang ho abhi bohot,
lekin dawaiyan lete hi...
Shayad humein sab rok dena chahiye, Darlene.
Kiya rok dein?
Hamara plan.
Hack. Sab kuch.
Mere khayal se humein hack karna hi nahin chahiye.
Kiya? Kyun?
Jaise hi hamara server wapas network par ajayega,
- Hamara kaam hojayega. - Maine kuch nahin kiya.
Itne arsay se...
Itna kuch jo horaha hai is main mera koi hath nahin hai.
Elliot,
hamara aisa karne ki wajah,
balke sabka itna kuch karne ki wajah,
sab asli hai.
Shayad tumhein andaza nahin hai magar yeh sab tumhara mashwara tha.
Yeh sab tumne shuru kiya tha.
Main janti hun ke tumhein andar hi andar pata hai
ke hum jo kar rahe hain theek kar rahe hain.
Main tumhari dawaiyan lekar ati hun.
Baqi baaten wapas aakar karti hun, theek hai?
Ajao.
Tum meri jagah hote to kiya karte?
Janta hun, janta hun, main waqai pagal hogaya hun.
Magar plan to theek hai,
hai na?
Tum yahan kiya...
Uske janay tak main tumhare apartment ke bahir intizar kar raha tha.
Main nahin chahta tha ke kisi ko pata chalay main yahan hun.
Main janta hun yeh sab tumne kiya hai,
sab kuch,
Fsociety, server,
Colby, AllSafe.
Itni sari cheezein samne ayi aur in sab main tumhara hath tha.
Elliot...
Ab,
Main nahin janta ke tumhara asal plan kiya hai,
magar main jan'na chahta hun aur tum mujhe bataoge.
Do din pehle maine aik aurat ka apne hatho'n
se gala daba kar qatal kardiya tha.
Barha ajeeb sa ehsaas tha.
Itni aasani se... Itna barha kaam hogaya.
Shuru ke 10 second kuch... ajeeb se thay,
aik kamzori ka ehsas hota hai,
lekin phir jaan ajati hai,
aur...
Woh churhane ki koshish karti hai,
lekin phir ahista ahista sab kuch khatam hojata hai aur koi farq nahin parhta.
Aise lamhay main aisa lagta hai ke... Aap kuch bhi karsakte hain.
Iske ilawa kuch nahin.
Aur ab main hamesha aisa rahunga.
Mujhe laga ke qatal karne ke baad mujhe bura lagega,
magar...
Mujhe bilkul bura nahin laga.
Main bohot acha mehsoos kar raha hun.
Yeh sab kabse chal raha hai?
Pata nahin.
Aur tum yahan asal main kar kiya rahe ho?
Tamam files encrypt kar raha hun.
Evil Corp ke tamam maali record ko hasil karna namumkin hojayega.
Kaam pura hone ke baad encryption key
khud ba'khud khatam hojayegi.
Aur backup ka kiya?
Main ne uska bhi bandobast karliya hai.
- Cheen. - Steel Mountain.
Han, koi raasta nahin bachne ka.
Main ne AirDream network hack karliya tha.
Saray ke saray hack karliye thay.
Tumne waqai har cheez ke baray main soch rakha tha.
Aur kon kon hai sath?
Bas main.
Chalo, ab hum dono hain.
Main hamesha kehta tha ke hum sath kaam kareinge Elliot.
Magar phir bhi...
Yeh to batao,
tumne aisa kiya kyun?
Itna sab karne ke baad tum hasil kiya karna chahte thay?
Pata nahin.
Main dunya ko bachana chahta tha.